**K O N K U R S A**

**’’LATGALES REĢIONA UZŅĒMĒJU GADA BALVA 2016’’**

**N O L I K U M S**

 **APSTIPRINĀTS**

ar Latgales plānošanas reģiona

2016.gada 7.oktobra Attīstības padomes rakstiskās procedūras lēmumu Nr.2

**1. Mērķis**

1.1. Konkursa mērķis ir apzināt un godināt Latgales plānošanas reģiona uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību Latgales reģionā, veicināt Latgales plānošanas reģiona uzņēmēju atpazīstamību, plašsaziņas līdzekļos popularizējot labas uzņēmējdarbības prakses piemērus Latgalē.

**2. Organizatori un sadarbības partneri**

2.1. Konkursu organizē un vada Latgales plānošanas reģiona Latgales uzņēmējdarbības centrs.

2.2. Finanšu līdzekļi konkursa organizēšanai tiek piešķirti no Latgales plānošanas reģiona investīciju piesaistes atbalsta nodrošinājumam (Latgales uzņēmējdarbības centrs) paredzētajiem līdzekļiem.

**3. Konkursa norise**

3.1. Konkursa norise notiek no 2016.gada 10.oktobra līdz 2016.gada 18.novembrim. Konkurss noslēdzas ar uzvarētāju apbalvošanu.

3.2. Konkursa ietvaros tiesības izvirzīt pretendentus "Latgales reģiona uzņēmēju gada balva 2016" ir jebkuram iedzīvotājam, organizācijai, uzņēmuma kolektīvam, komersantam, biedrībai, iestādei un pašvaldībai. Kandidatūras izvirzāmas, iesniedzot aizpildītas pieteikuma anketas konkursam līdz 2016.gada 01.novembrim. Anketas iesniedzamas Latgales plānošanas reģiona Latgales uzņēmējdarbības cetrā Daugavpilī, Saules iela 15 (LV-5401) personīgi, pa pastu vai nosūtot tās elektroniski uz e-pasta adresi: luc@latgale.lv.

3.3. Informācija par konkursu, tā nolikums un pieteikuma anketa tiek publicēta Latgales plānošanas reģiona mājas lapā www.latgale.lv, kā arī Latgales reģiona pašvaldību mājas lapās.

3.4. Konkursa pretendentu saraksts attiecīgajās nominācijās sabiedrības informēšanas nolūkā tiek ievietots Latgales plānošanas reģiona mājas lapā www.latgale.lv.

3.5. Anketēšanas rezultātu apkopošanu un nominācijām izvirzīto pretendentu atbilstību Nolikumā noteiktajiem kritērijiem veic Latgales plānošanas reģiona izveidota konkursa komisija (turpmāk tekstā – komisija) ne mazāk kā 5 locekļu sastāvā.

3.6. Komisija no uzņēmumiem (uzņēmējiem), kuri izvirzīti pieteikuma anketās, katrā nominācijā izvirza trīs galvenos pretendentus uz balvu.

3.7. Pirms balsojuma par uzvarētājiem konkursa komisija savu iespēju robežās apmeklē izvirzītos uzņēmumus un tiekas ar to īpašniekiem un darbiniekiem.

3.8. Konkursa komisija balsojot izvēlas uzvarētājus nominācijās. Ja balsis sadalās vienādi, noteicošā ir komisijas priekšsēdētāja balss.

3.9. Komisijai ir tiesības kādā no nominācijām nepiešķirt balvu, ja uz to nav izvirzīts neviens pretendents vai pieteiktie pretendenti neatbilst konkursa prasībām.

3.10. Konkursā netiek izskatīti "Latgales reģiona uzņēmēju gada balva 2014" un "Latgales reģiona uzņēmēju gada balva 2015" uzvarētāji, ja tie tiek pieteikti tai pašai konkursa nominācijai.

**4. Pretendenti dalībai konkursā**

4.1. Uzņēmumi (uzņēmēji), kuru saimnieciskā darbība noris Latgales reģiona teritorijā neatkarīgi no juridiskā statusa un darbības nozares.

**5. Konkursa nominācijas**

5.1. **LIELĀKAIS NODOKĻU MAKSĀTĀJS** – Latgales reģionā reģistrēts uzņēmums, kas iepriekšējā uzskaites periodā Latgales reģiona teritorijā jebkurā ražošanas nozarē ir veicis lielākos nodokļu maksājumus.

5.2. **LIELĀKAIS DARBA DĒVĒJS** – Latgales reģionā darbojošs uzņēmums, kas iepriekšējā uzskaites periodā jebkurā ražošanas nozarē ir sasniedzis vislabākos rezultātus nodarbinātības jomā.

5.3. **SOCIĀLI ATBILDĪGS UZŅĒMUMS** - uzņēmums, kas iepriekšējā uzskaites periodā ir sasniedzis vislabākos rezultātus savstarpēji sadarbojoties ar Latgales reģiona pašvaldībām, to iestādēm vai citām organizācijām (piemēram: savstarpējā sadarbība, partnerība projektos, labdarība un cita veida sadarbība), kā arī ar savu darbību, pasākumiem veicināja Latgales atpazīstamību Latvijā un pasaulē.

5.4. **GADA LAUKSAIMNIEKS** – uzņēmums, saimniecība, kas reģistrēta un darbojas Latgales reģiona teritorijā lauksaimniecības sektorā un iepriekšējā uzskaites periodā ir sasniedzis vislabākos rezultātus.

5.5. **GADA JAUNAIS KOMERSANTS** - jaunais komersants, kas uzsācis darbību ne agrāk kā 2 gadus pirms konkursa izsludināšanas un kas iepriekšējā uzskaites periodā sasniedzis vislabākos rezultātus starp jaunajiem komersantiem.

**6. Uzvarētāju noteikšana un apbalvošana.**

6.1.  Vērtēšanas komisija izvērtē visus pieteiktos komersantus atbilstoši vērtēšanas tabulai pēc sekojošiem kritērijiem, piešķirot atbilstošo punktu skaitu:

|  |  |
| --- | --- |
| **Vērtējamā nominācija/kritēriji** | **Maksimālais punktu skaits** |
| **LIELĀKAIS NODOKĻU MAKSĀTĀJS** |  |
| Stabilitāti un izaugsmi raksturojoši saimnieciskie rādītāji pārskata gadā, nodokļu maksājumi budžetā | 10 |
| Darba vietu skaits | 10 |
| Uzņēmums darbojas A; B; C nozarēs pēc saimnieciskās darbības klasifikatora NACE 2 red. | 10 |
| Darba vides, ražošanas zonas un pārējās teritorijas sakoptība | 10 |
| Uzņēmuma ilgstspēja | 10 |
| Investīciju piesaistīšana | 5 |
| Jauno tehnoloģiju un informācijas tehnoloģiju ieviešana un izmantošana | 5 |
| Darba spēka kvalifikācijas paaugstināšana | 5 |
| Inovatīva pieeja produkta radīšanā | 5 |
| Klientu servisa līmenis | 5 |
| Saimnieciskās darbības ietekme uz apkārtējo vidi | 5 |
| **Maksimālais punktu skaits kopā** | **80** |
| **LIELĀKAIS DARBA DĒVĒJS** |  |
| Uzņēmumā nodarbināto skaits un to izmaiņas dinamika pēdējos gados. | 10 |
| Uzņēmuma saimnieciskās darbības rādītāji uzrāda izaugsmi | 10 |
| Uzņēmumā ir darbinieku atbalsta sistēma | 10 |
| Uzņēmumā notiek dialogs starp vadību un nodarbinātajiem | 10 |
| Uzņēmumā ir darbinieku kvalifikācijas paaugstināšanas, apmācību sistēma | 10 |
| Darba vides un pārējās teritorijas sakoptība | 10 |
| Uzņēmumam ir pozitīvs publiskais tēls | 5 |
| Uzņēmums nodarbina pirmspensijas vecuma personas un sociālās atstumtības riska grupas pārstāvjus  | 5 |
| **Maksimālais punktu skaits kopā** | **70** |
|  |  |
| **SOCIĀLI ATBILDĪGS UZŅĒMUMS** |  |
| Veiksmīga sadarbība ar reģiona pašvaldību/ām, tās iestādēm, NVO, (izglītības un zinātnes sektora, kultūras, sporta un citiem pārstāvjiem) | 10 |
| Publisku pasākumu atbalstīšana, sponsorēšana | 10 |
| Cita veida partnerība (piemēram „Mentorigs” un citi) | 10 |
| Komersanta dalība pieredzes apmaiņā ar citiem nozares dalībniekiem  | 10 |
| Jauniešu iesaistīšana uzņēmējdarbībā un apmācībā | 10 |
| Realizēti sociālās partnerības projekti un radīta būtiska ietekme uz teritorijas attīstību | 10 |
| **Maksimālais punktu skaits kopā** | **60** |
|  |  |
| **GADA LAUKSAIMNIEKS** |  |
| Saimnieciskās darbības rādītāji, to attīstības dinamika | 10 |
| Inovatīva pieeja saimniekošanā, pieredzes apmaiņa | 10 |
| ES fondu un/vai privāto investīciju piesaiste | 10 |
| Līdzdarbība pagasta/novada teritorijas attīstībā ekonomiskā un sociālā jomā | 10 |
| Videi draudzīga saimniekošana | 5 |
| Saimnieciskās darbības dažādošana | 5 |
| **Maksimālais punktu skaits kopā** | **50** |
|  |  |
| **JAUNAIS KOMERSANTS 2016** (uzņēmums, kas uzsācis reālu darbību ne agrāk kā 2 gadus pirms konkursa izsludināšanas) |  |
| Inovatīva produkta radīšana | 10 |
| Stabilitāti un izaugsmi raksturojoši saimnieciskie rādītāji pārskata gadā  | 10 |
| Darba vides, ražošanas zonas un pārējās teritorijas sakoptība | 10 |
| Darba vietu skaits (līdz 5 darba vietas 5 punkti, vairāk par 5 darba vietas - 10 punkti) | 10 |
| Investīciju piesaistīšana (ES fondi un/vai privātās investīcijas), jauno tehnoloģiju ieviešana | 10 |
| Saimnieciskās darbības ietekme uz apkārtējo vidi | 5 |
| Klientu servisa līmenis | 10 |
| Produkcijas marketings, marķēšana, Latgales reģiona atpazīstamība produkta marketingā, simbolikas izmantošana | 5 |
| **Maksimālais punktu skaits kopā** | **70** |

6.2. Gadījumos, kad vērtēšanas komisijas loceklis ir saistīts ar kādu no nominantiem (piemēram, viņam pieder šī komersanta kapitāldaļas, akcijas vai viņš sastāv darba attiecībās ar komersantu vai ieņem tajā vēlētu amatu (valdē, padomē), viņš sastāv laulībā vai radniecībā ar individuālo komersantu vai komercsabiedrības īpašnieku u.c.), komisijas loceklis nedrīkst piedalīties lēmuma pieņemšanā (balsošanā) konkrētajā nominācijā. Šajā punktā norādītajā gadījumā konkrētais komisijas loceklis pirms balsošanas mutiski informē par norādīto faktu esamību komisijas priekšsēdētāju un atturas no balsojuma.

6.3. Vērtēšanas komisijas sēdes tiek protokolētas. Protokolistu ievēl vērtēšanas komisija sēdes sākumā. Komisijas sēdes vada komisijas priekšsēdētājs, bet viņa prombūtnes laikā priekšsēdētāja vietnieks. Katram komisijas loceklim, t.sk., komisijas priekšsēdētājam un viņa vietniekam, balsojumā ir viena balss. Komisija ir lemttiesīga, ja tās sēdē piedalās vismaz puse no balsstiesīgajiem komisijas locekļiem. Lēmums uzskatāms par pieņemtu, ja par to ir nobalsojuši vairāk par pusi no klātesošajiem komisijas locekļiem. Ja komisijas locekļu balsis sadalās vienādi, izšķirošā ir komisijas priekšsēdētāja (viņa prombūtnes laikā – priekšsēdētāja vietnieka) balss.

6.4. Konkursa rezultātus apstiprina Latgales plānošanas reģiona attīstības padomes priekšsēdētājs.

6.5. Konkursa noslēgums un uzvarētāju apbalvošana notiks 2016.gada novembrī.

6.6. Uzvarētājs katrā no Latgales plānošanas reģiona izveidotajām nominācijām saņem Pateicības rakstu un piemiņas balvu.

Latgales plānošanas reģiona

Attīstības Padomes priekšsēdētāja vietnieks,

Krāslavas novada domes priekšsēdētājs G. Upenieks

**K O N K U R S A**

**’’LATGALES REĢIONA UZŅĒMĒJU GADA BALVA 2016’’**

**PIETEIKUMA ANKETA**

**1. Mērķis**

1.1. Konkursa mērķis ir apzināt un godināt Latgales plānošanas reģiona uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību novadā, veicināt Latgales plānošanas reģiona uzņēmēju atpazīstamību, plašsaziņas līdzekļos popularizējot labas uzņēmējdarbības prakses piemērus Latgalē.

**Pretendenti dalībai konkursā:**

Uzņēmumi, to filiāles un struktūrvienības, kuras veic saimniecisko darbību Latgales reģiona teritorijā neatkarīgi no juridiskā statusa un darbības nozares un/vai komersanti, lauksaimniecisko ražošanu un citu aroddarbību veicēji – fiziskās personas*,* kuri reģistrējuši un veic saimniecisko darbību Latgales reģionā.

**Latgales plānošanas reģions aicina līdz 2016.gada 01.novembrim izvirzīt pretendentus sekojošās nominācijās**:

**LIELĀKAIS NODOKĻU MAKSĀTĀJS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, piezīmes)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LIELĀKAIS DARBA DEVĒJS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Uzņēmuma nosaukums, piezīmes)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SOCIĀLI ATBILDĪGS UZŅĒMUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, piezīmes)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GADA LAUKSAIMNIEKS** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, piezīmes)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GADA JAUNAIS KOMERSANTS** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, piezīmes)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pamatojums izvirzītajai nominācijai**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Konkursa pretendenta izvirzītājs** *(nosaukums un/vai vārds, uzvārds)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Konkursa pretendenta izvirzītāja kontaktinformācija** *(tālrunis, e-pasta adrese)*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Konkursa pretendenta izvirzītāja paraksts, paraksta atšifrējums**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2016.gada \_\_\_\_.\_\_\_\_\_\_\_\_\_\_\_\_\_\_\_\_\_\_**

Aizpildītas anketas līdz 01.11.2016 lūdzam nogādāt Latgales plānošanas reģiona Latgales uzņēmējdarbības centram Daugavpilī, Saules ielā 15 (LV-5401) personīgi, pa pastu vai sūtot elektroniski uz e- pasta adresi luc@latgale.lv.

**Paldies par dalību aptaujā!**